Лазерна епилация е медицинска процедура, при която нежеланото окосмяване се премахва посредством концентриран лъч светлина (лазер).
Принципът е прост: пигментът меланин в косъма абсорбира светлината, излъчена от лазера. Светлинната енергия се преобразува в топлина и тя уврежда космените фоликули, които са отговорни за производството на косми. Това увреждане прекратява или забавя бъдещия растеж на косъма.
Процедурата лазерна епилация е безвредна за околните тъкани – епидермиса и дермата на кожата. Това се постига с помощта на високоенергийни импулси с прецизна продължителност и с точно определена дължина на вълната, които да не влияят върху останалите клетки.